Myy-suositus huippuhinnalla - Taloussanomat - Ilta-Sanomat
Société Générale povaa Ericssonille pahempaa
Julkaistu: 4.10.2005 12:11
Ericssonin pörssimenestys ei riitä vakuuttamaan ranskalaista mahtipankkia Société Généralea. Pankki näkee merkkejä telealan kehityksen tasaantumisesta ja alentaa Ericssonin tavoitehintansa 23 kruunuun. Maanantaina Ericssonin kurssi oli kolmen vuoden huipussaan 28,70 kruunussa.
Tuoreinta ´myy´-suositustaan Ericssonin osakkeelle SG perustelee sillä, että telealan eli lähinnä operaattoreiden investoinnit uuteen infrastruktuuriin näyttävät yhä epävarmemmilta ensi vuonna.- Luulemme, että tästä saadaan lisää tietoa jo Ericssonin seuraavassa osavuosiraportissa 21. lokakuuta, pankki kirjoittaa asiakkailleen.Pankin mukaan sen tietokannoista näkyy, että uusien ja virallisesti julkistettujen verkkolaitetilausten määrä on vähentynyt tammi-syyskuussa jopa 50 prosenttia vuositasolla. Erityisen hälyttävää kehitys on ollut Kiinassa ja Pohjois-Amerikassa.SG myöntää, että Ericssonin ensimmäinen vuosipuolisko sujui erittäin hyvissä merkeissä vahvan kassavirran ansiosta. Pankki ei epäile sitä, etteikö ruotsalaisyhtiö kykene vielä uusiin tulosparannuksiin ja osinkojen maksuun myös vuonna 2006.Kuitenkin Société Généralea askarruttaa telelaitteiden tuleva kysyntä. Juuri tämän epävarmuuden vuoksi pankki suosittaa Ericsosnin osakkeiden myyntiä juuri nyt huippuhinnoin.Ranskalaiset eivät ole pohdinnoissaan yksin. Muun muassa Bank of America alensi ennusteitaan Ericssonin tuloksesta syyskuun aikana.Toisaalta Carl-Henric Svanbergin johtamalla yhtiöllä riittää uskoviakin. Ericssonin 35 prosenttin kurssinousu on tehnyt vaikutuksen moneen pankkiin ja meklarifirmaan. Ja vasta viime viikolla investointipankki Morgan Stanley, joka oli pääanalyytikko Angela Deanin takia tunnettu Ericssonin arvostelustaan, nosti tavoitehintansa yhtiön osakkeelle 32 kruunuun.Nokian ja Ericssonin arvostuksissa taas maaottelun makuaRuotsalainen Dagens Industri -lehti ei malta olla muistuttamatta siitä, että vaikka moni analyytikko on korottanut tulosennusteitaan Nokialle, pitävät toisaalta yhtä monet Nokian näkymiä huonompina kuin Ericssonin näkymiä.Ajatus on sellainen, että matkapuhelinmarkkinan kasvusta huolimatta alan marginaalit tippuvat varsinkin aasialaisten valmistajien kilpailun koventuessa. Siksipä muiden muassa Morgan Stanley ja nyt viimeksi ruotsalainen Enskilda Securities kehottavat vähentämään Nokia-omistuksia. Markku Pervilä
Kesän hulppeat kurssinousut ovat innostaneet monia haalimaan itselleen maksimihyödyn. Osakkeitaan teleyhtiössä ovat viime aikoina myyneet muiden muassa isojen pankkien sijoitusrahastot. Lue lisää ›
Kaksi miljardia kännykkäliittymää lauantaina
Maailman matkapuhelinliittymien määrä ylittää lauantaina kahden miljardin rajapyykin, ainakin mikäli tutkimusyhtiö Wireless Intelligencen tietoihin on uskominen. Erityisen vahvaa kasvu on Intiassa ja Venäjällä. Nokia ja Ericsson pääsevät käyttämään tilanteessa suuruuden etuja. Lue lisää ›
Ericssonin Advise-yksikkö kasvaa vauhdikkaasti
Telelaitevalmistaja Ericssonin palveluyksikkö Advise laajentaa toimintojaan ennenkokemattomalla vauhdilla. Vuodesta 2002 yksikön työntekijämäärä on kaksinkertaistunut pariin tuhanteen henkilöön. Yksikön johtaja Katarina Mellström tavoittelee liikevaihdon kymmenen prosentin kasvua ensi vuonna. Lue lisää ›
Ericsson avasi uuden toimiston Kiinassa
Ruotsalainen Ericsson on sijoittanut uusimman myyntikonttorinsa Kiinan maaseudulle. Yhtiön tuorein konttori sijaitsee Lounais-Kiinan Guizhoun maakunnan pääkaupungissa Guiyangissa. Alueella ei ole toistaiseksi muita ulkomaisia telelaitteiden toimittajia. Lue lisää ›
MS povaa Ericssonille valoa, Nokialle vaikeaa
Investointipankki Morgan Stanleysta on kehkeytynyt kiihkeä Ericsson-uskovainen. Pankki ennustaa verkkolaiteyhtiölle valoisaa lähitulevaisuutta ja korottaa Ericssonin osakkeen tavoitehintaa. Nokia ja muut kännyköiden valmistajat saavat varautua vaikeampiin aikoihin kovassa kilpailussa. Lue lisää ›
Ericssonin B-osake vuoden kurssihuipulla
Telelaitevalmistaja Ericssonin B-osakkeen arvo kiipesi tämän vuoden huippulukuihinsa Tukholman pörssissä tiistaina. Kurssi kohosi 27,80 kruunuun eli kymmenen äyriä maanantain päätöskurssia ylemmäksi. Lue lisää ›
The Phone Housella jopa pulaa kännyköistä
Ruotsin eturiviin kuuluvan kännykkäkauppiaan The Phone Housen myynti kasvoi kymmenen prosenttia elokuusta syyskuuhun. Liikeketjun mukaan kasvu olisi ollut suurempikin, ellei se olisi kärsinyt erityisesti Sony Ericssonin kännyköiden toimitusvaikeuksista. Lue lisää ›